
Quoad  prophylaccim  considerata . 


Cum  tam  necessarios  ad  prosperam  valetudinem  deprehenderim 
corporis  motus  (  i  )  ,  haud  perperam  me  facturum  ,  neque  pu¬ 
blicae  disquisitioni  incongruum  putavi  ,  si  quantum  valeat  ad 
satiitatem  tuendam  exercitatio,  explorarem.  Quae  quidem  ea  floruit 
apud  veteres  existimatione ,  ut  ars  peculiaris  ,  quam  gymm  asticam 
dixerunt,  habita  fuerit;  vetustarum  ergo  omnium  exercitationum 
non  indiligens  neque  inelegans  explorator  ,  hy  eroni  mus  mercu- 
rialis  ,  artem  gjmmasticam  veterem  ,  seu  exercitia  corporis  ,  qui 
bus  veteres  usi  fuere,  eorum  que  ad  sanitatem  praela  re  exposuit  us,nra 
e,t  ab  obliviope  atque  interitu  vindicavit.  Cum  vero  nimis,  pro  vi¬ 
rium  tenuitate  ,  vastus  sit  eorum  campus  ,  nec  non  pleraque  illa 
prorsus  desueta  cum  nostris  moribus  jan  non  .congruant ;  nostros 
potissimum  exercendi  modos  ,  ad  variam  corporis  valetudinem,  va¬ 
rium  que  accomodare  robur  studebo,  aetatis  ,  temperamenti ,  sexus, 
aliarum  que  circumstantiarum  rationern  habiturus. 

Tot  vero  tantaque  sunt,,  qnae  ex  recto  eorum  usu,  defluunt 
commoda  atque  incrementa  ,  ut  optimi^  et  praestantissipiis  saepe 
etiam  medicamentis  utiliora  ea  jure  suo  atque  merito  censeat,  opti- 
mumque  dicat  sanitatis  praesidium,  Fredericus  (2)  H ojf, 'mannus , 


(1)  Non  vero  excellentius  ex  non  naturalibus  rebus,  datur  .auxilium  ,  ipso 
motu  ,  labore  et  exercitatione.  Fred.  Jio  manni  t  Diss.  Med.  phy.  septem  sa¬ 
nitatis  leges  exhibens. 

(a)  Diss.  de  motu  optima  corp.  med. 


C«) 

fide  dignissimus  hac  in  re  arbiter.  Extrct  omne  dubium  positam  esse 
banc  opinionem  facile  videbimus  ,  si  legitimum  certumque  exerci¬ 
tationis  effectum  consideremus.  At  primo  ,  quid  in  .musculis  sub 
motu  contingat  voluntario,  nobis  inquirendum.  Arctior  tumidiorque 
musculus,  dum  agit,  vasa  sanguifera  arteriosa  venosaque  constrictis 
fibri  11  is  premit  atque  ita  partim  conquassatur  et  attenuatur  san¬ 
guis,  partim  fortius  in  minutiora  pellitur  vascula;  interim  et  largius 
alios  potest  irrorare  massa  sanguinea  quiescentes  musculos,  qui, 
dum  per  contrarios  motus  sunt  exsuscitati,  eodem  modo,  ut  dictum 
est ,  agunt ,  eumdem  praestant  effectum’  Ipsi  pulmones  ad  suum 
officium  frequentius  excitantur;  celerior  enim  fit  re-piratio,  qua 
mediante,  fluidior  calidior,  floridiorque  cordi  accedit  sanguis  (i), 
ex  hoc  vero  in  omnes  corporis  mseandros  ,  majore  vi  propulsus, 
eosdem  facile  penetrat  ,  per  omnivagam  circulationem  organis 
necessarium  ubique  affert  nutrimentum,  aliis  sedimentum  attenua¬ 
tum  excernendum  praebet  ,  aliis  utiles  largitur  humores  ,5  qui  pro 
diversitate  partium  secernuntur.  Quin,  partes  etiam  nutritioni  in 
servientes,  succum  alibilem  melius  elaborant,  suum  illi  commo¬ 
dius  inurunt  characterem  tandemque  eum  in  suam  substantiam 
facilius  convertunt.  Acceleratur  augeturque  perspiratio,  per  quam 
maxima  seri  inutilis  copia,  ut  ex  Sanctorio  notum  (2),  excernitur. 
Nec  ea  sola  sunt  exercitationis  beneficia  (3).  Corporis  enim  jacturas 
augendo  excitat  ea  appetentiam,  per  caloris  incrementum  alimen¬ 
torum  concoctioni  plurimum  confert ,  venas  dilatando  corporisque 
meatus  aperiendo,  ut  jam  monui ,  alimenta  etiam  distribuit  et  ex¬ 
crementorum  promovet  evacuationem.  Absolvam  paucis  :  omnis 

(1)  Ideo  Galenus  ait  :  exercitium  utile  est,  commovet  enim  naturalem  ca¬ 
lorem  et  validas  facit  quae  in  corpore  sunt  virtutes  paturales ,  vitales  et  ani¬ 
males.  Gal.  aph.  2  ,  comment.  48. 

Illae  autem  ipsae  virtutes  sanitatis  inconcussae  signa  dant. 

(2)  Med.  stat.  sect.  5  ,  aph.  3. 

(3)  Id.  ibid.  aph.  34. 


(?) 

exercitatio  rite  instituta  sanitati  omnimode  inservit,  adolescendam 
reddit  longiorem,  senectutem  depellit,  vires  collapsas  erigit  et  tara 
corpori  universo  conciliat  vigorem  ,  quam  etiam  mentem  ipsam  ad 
occultarum  et  mirabilium  rerum  alacriorem  acutioremque ,  reddit. 
Tot  igitur  cum  invenias  exercitiorum  corporis  commoda  r 
Desine  mirari,  si  magnae  videas  ea  semper  fuisse  existimationis, 
non  apud  veteres  solum,  sed  et  apud  nostrates.  Non  defuerunt  enim 
magni  quoque  nominis  medici,  inter  recentiores,  qui  haec  corporis 
exercitia  valde  commendarunt  (i)  et  in  ornanda  amplificandaque 
gymnastica  medica  ,  nullis  pepercerunt  laboribus  et  adversus  varii 
generis  valetudines  ,  medendi  viam ,  non  tam  a  medicamentorum 
compositionibus,  quam  ab  exercitationis  victusque  ratione,  strave¬ 
runt  :  sed  ut  quam  maximum  ex  iis  oriatur  emolumentum,  juxt& 
quasdam  regulas,  corporis  motus  accommodari  debent;  nam  etsi 
cum  Hoffmanno  (a)  motum,  optimum  corporis  praesidium,  opti¬ 
mam  que  dicere  haud  dubitem,  medicinam,  idem  tamen  multifa¬ 
riam  etiam  perniciem  minatur,  si  nullo  servato  modo,  nec  rite 
instituatur ,  nec  decenter.  Sunt  autem  aliae ,  quas  subjectorum 
exercendorum  diversitas  requirit,  aliae  quas  motus  ipsius  instituendi 
ratio  postulat ,  cautiones  adhibendae.  Considerationem  subjectorum 
qui  ab  exercitationibus  sanitatis  perennitatem  sperant ,  non  levis 
esse  hac  in  re  momenti,  et  res  ipsa  loquitur,  et  galeni  sermo  (3) 
declarat :  «  Mirandum  vero  de  illis  medicis  est,  qui,  ne  ea  quidem 
«  quae  sensui  evidenter  apparent,  cognoscunt,  quis  enim  latissimum 
«  esse  hominum  discrimen  non  videt,  adeo  ut  eadem  exercitia, 
«  iidemque  cibi  alios  bene,  alios  male  habeant.  »  Illa  vero  differentia 

(1)  Clarissimi  gymnasticae  doctores  exstiterunt,  Hoffmannus  in  Germania, 
Ramazzini  in  Italia  ,  Sydenhamius  et  Meadus  in  Anglia  ,  Boerrhaavius  et 
IVanswieteii  in  Hollandia,  Ambrosius  Parceus  et  Lazarus  River ius  in  nostra 
Gallia,  et  illam  hodie  necnon  alias  hygienes  partes  eruditissimis  illustrat  lec¬ 
tionibus  publicis,  celeberrimus  hujus  Scholae  professor  Halld, 

( 2 )  Loc.  cit. 

(3)  De  san.  tuend,  lib.  5,  ch.  2. 

cum  vel'  a  sanitate  et  viribus  ,  vel  ab  humorum  erasi ,  seu  tempe¬ 
ramento,  vel  ab  aetate,  vel  a  sexu,  vel  a  vitae  genere,  vel  a  consue¬ 
tudine  potissimum  constituatur,  ex  bis  omnibus  quomodo,  motionis 
etiam  norma  discrepet,  nunc  inquiram. 

Celsus  ,  (i)  dum  consulit  ut  homo  sano  vegetoque  vitae  genere 
fruatur  pro  optima  valetudine,  eidem,  frequentem  interposita  in¬ 
terdum  quiete ,  exercitationem  injungit.  At  non  eadem  est  virium  in 
omnibus  mensura;  videas  homines  laboribus  istis,  quibus  alii  fran¬ 
guntur,  nonnumquam  juvari  ;  quare  attente  medicis,  cum  quo  res 
habeant ,  perpendendum  est.  Quo  vires  erg6  ,  ex  quacunque  causa, 
debiliores,  eo  mitius  atque  jucundius  eligendum  est  exerciti  genus; 
sin  ver6  vires  constent,  admittatur  gradu  et  tempore  major  exer¬ 
citatio,  citra  tamen  lassitudinem,  copiosioremque  sudorem.  Timen¬ 
dum  est  enim,  ne  varia  hinc  mala,  haemorragiae ,  febres,  inflamma¬ 
tiones  aliave  exoriantur  ;  ac  quamvis  ex  his  occasionibus  non 
gemper  periculosior  caim  impetu  erumpat  morbus,  funesta  tamen 
alia  incommoda  ,  violentam  et  immodicam  exercitationem  sequi 
possunt ;  copiosus  enim  ,  his  qui  se  vehementius  exercent,  elicitur 
sudor  ,  unde  dissipantur  exhauriunturque  succi  illi  qui  vel  |ad 
nutriendum  corpus  vel  ad  humorem  universalem  diluendum  servan- 
dumque  pertinent.  Non  autem  tantum  varius  virium  habitus,  vanum 
exercitationis  gradum  imperat,  sed  hic  temperamenta  non  leves  mu¬ 
tationes  afferunt.  Omni  quidem  temperamento  conducibilis  est  motus 
corporis,  non  vero  omnis  motus,  omni  temperamento  utilis.  Qui 
tiumido  perspirabili  haud  abundant ;  quod  siccum  in  theoria  tempe¬ 
ramentorum  dictum  est,  eos  prorsus  quiescere  jubet  Galenus.  Phleg¬ 
maticis  quam  maxime  inculcandum  est  exercitium  ,  quo  frigida 
immutatur  eorum  conditio,  corpus  enim  CaloCe  pertunditur,  len- 
tusque  acceleratur  sanguinis  progressus.  Temperatam  sibi  exerci¬ 
tationem  postulant  sanguinei,  quae  nec  nimia  sit,  nec  insufficiens; 
nimiam  enim  non  perfert  laxum  eorum  corpus  atque  molle,  msuf- 


(i)  De  Med.  lib.  i,  ch.  i. 

ficiens  ansam  pleihorse  praebet.  Yalentiores  quidem  in  motu  sunt, 
quibus  gracilia  haud  multo  adipe  gaudent  corpora,  sed  et  his,  ne 
jacturis  sustinendis  impares  evadant,  servanda  moderatio.  Obesiores 
frequentibus  et  validis  interdum  motionibus  ,  apprime  consulunt 
sanitati,  interdum  anhelosi  abhinc  fiunt,  nec  multum  labore  pro¬ 
ficiunt. 

Perspecta  hac  differentia  quam  in  adornanda  exercitatione,  tem¬ 
peramentum  habitusque  corporis  constituunt,  eam  quam  suppeditat 
aetas,  exponam.  Ordinem  ducat  illa,  qua  suavior  nulla,  prima. 
Huic  cum  absque  dubio  tenerae  aetati  salubrius  nihil  sit  quam  sommus , 
sub  quo  tenerior  ille  in  visceribus  seligitur  atque  perficitur  succus , 
qui  imbecillis  adhuc  partibus  alendis  instaurandisque  maxime  idoneus 
est,  ejusdem  tamen  commodi,  neque  minoris  quoque  esse  opinor, 
corporis  exercitia  quae  ad  sanitatem  et  corpus  firmandum  plurimum 
prosunt.  Hinc  perbelle  etiam  utrumque  conjunctum  esse  videmus  , 
in  primo,  quem  in  lucem  editi  accipimus,  lectulo.  Natura  enim  pro¬ 
vida  et  consulens  utilitati  atque  opportnnitalum  omnium  magistra, 
homines  hunc  in  finem,  cunarum  usum  docuisse  videtur,  quibus,  ut 
Galenus suadetjfneque  minus  ac  brachiis,  ulnisque  nutricum, agitandi, 
attollendi  sunt  recens  nati  pueri ;  (i)  et  quamvis  imprimis  etiam 
hoc  motu  somnus  concitari  soleat,  et  illud  tamen  ex  eo  consequuntur 
commodi ,  ut  exercitationis  aliquid  corporibus  eorum  accedat.  Quan- 
quam  enim  corpora  videntur  in  his  gestationibus  quiescere,  cum 
membra  jaceant  immota,  quorum  actione  in  omni  exercitio,  maxima 
praestatur  ccrporis  salubritas,  aer  tamen,  cum  motu  cunarum  agi¬ 
tetur  ,  ex  hac  agitatione  ad  dilatandos  pulmones,  frequentioremque 
sanguinis  mixtionem  efficiendam,  redditur  efficaeior.  Haec  enim  in¬ 
fantibus  aecomodata  est  exercitatio,  quemadmodum  aliae  ejusmodi 
aegris  jam  olim  a  medicis  imperatae,  in  lecticd ,  lectoque  suspenso 


(i)  Exercitia  infantibus  idonea,  inleetulis  cunis  vel  uluis  dimoveri....  Gal. 
de  seet.  tuend.  lib.  ch.  8. 


2. 

agitationes,  vectiones  et  his  similes  fuerunt.  Probe  vero  cavendum 
est  ne  haec  agitatio  nimium  teneriora  illa  membra  concutiat  et 
cerebrum  quod  in  infantibus  summam  habet  mollitiem  laedat  atque 
offendat,  aut  varias  etiam  corpori  afferat  deformitates,  dorsique 
spina,  cujus  facilis  est  hac  aetate  mobilitas ,  cereaque  duclilitas,  in 
variam  inclinetur  partem. 

Quid  autem  ab  exercitatione  sperandum,  quantumque  ei  creden¬ 
dum  sit,  incedenti  paulo  aetate,  fusius  explicat  et  haud  obscuro  ser 
mone  indicat  ipsa  natura.  «  Sane  vel  hac  aetate  facile  declaratur 
«  quanta  sit  naturae  nostrae  cum  exercitiis  societas;  quum  pueros, 
«  nec  si  concluseris  loco  aliquo  ,  prohibeas  quo  minus  discurrant  ,  ac 
«  pullorum  vitulorumque  ritu  lasciviant.»  (i)  Quo  enim  tempore 
nihil  aliud  est  vita  quam  continua  motuum  series,  ac  jugis  exerci¬ 
tationum,  ut  ita  dicam,  propagatio.  Huic  proxima  est  adolescentia, 
cai  majora  exercitia  conveniunt.  Liberiora  igitur  adolescentibus 
concedantur;  frequenter  ambulent,  currant,  pila  ludant  majoii 
aut  minori;  assuescant  etiam  equitationi ,  utpote  quae  membris  robur 
addit,  animumque  serva/  hilarem ,  quo  pacto,  compositus  decensque 
valet  animi  paihematum  usus.  Nec  minoris  esse  pnto  momenti, 
ut  florida  aetate  qua  adolescentia  egressi,  viri  evadimus,  coipus 
per  labores  firmiores  ad  quodcunque  exercitiorum  genus  applice¬ 
mus.  Senibus  tandem  quorum  major  semper  fibrarum  et  membrana¬ 
rum  est  densitas  atque  durities ,  vasorumque  hinc  minimorum,  quce 
ex  fibris  membranisque  contexta  sunt ,  angustia ,  non  prorsus  omit¬ 
tenda  est  exercitatio  ,  nec  tamen  vehementior  suscipienda,  sed  adhi¬ 
benda  semper  virium  ratio.  Corporis  enim  exercitium  senectutis  est 
gaudium.  Celsus  (2)  noster  suadet  imprimis  ut  hujusmodi  exercitii 
generi  se  addicant  senes  quo  superior  corporis  regio  magis  dimo’ 
veatur  vividiusqoe  Hat',  iiludque  in  omnibus  stomachi  vitiis  aceo- 
modatum  et  ex  usu  esse  confirmat,  id  quod  gestatione  in  lectica, 


(1)  Gal.  de  san.  luem.  lib.  1  ,  cb.  8. 
(a)  De  re  Med,  lib.  1 ,  ch.  2,  s.  6. 

manuum  motione,  et  brachiorum  agitatione  commode  perficitur 
Iliis  praeterea  valde  commendandum  perutilemque  motum  esse  cui¬ 
que  patebit,  augeri  calorem  omni  motu,  attendenti. 

Peculiare  aliquid  ii  hoc  loco,  jure  suo  vindicabunt,  qui  litteris 
dediti,  tantam  scientiarum  excolendarum  habent  famem,  ut  perire 
omne  tempus  arbitrentur,  quod  studiis  non  impertitur.  Cum  vitam 
degant  sedentariam,  plurimumque  virium  lucubrationibus  et  vigiliis 
consumentes,  spina  flexa’,  sellae  haereant  adfixi  (i),  hi  sibi  dictum 
putent,  fore  ut,  nisi  moveatur  corpus,  praeposterae  suae  industriae 
paenas  luant,  viscerum  quae  infimum  ventrem  occupant,  labe,  vitiis 
concoctionis,  sapenumero  scirrhis  hepatis,  lienis ,  totiusque  generis 
glandulosi,  infarctu.  Haec  igitur  si  cupiant  vitare  mala  omnia,  inter¬ 
dum  studia  circumcidant ,  ac  non  nulla  tamen  cautela  moderatiorieque 
adhibita  ,  commendatam  sibi  velint  habere  exercitationem  ,  quae 
quidem  si  vehementior,  haud  innoxia  evadit. 

His  ergo  suadendum  puto,  ut  a  studiorum  perennitate  vel  exer¬ 
cendi  corporis ,  vel  relaxandi  ingenii  causa ,  quandoque  abducatur 
animus  et  a  seriis  ad  ludos,  voluptatemque  deflectat.  Ingenii  enim 
alacritas,  ab  expeditissima  humorum  per  cerebrum  via ,  bona  sanguinis 
temperie,  solidarum  tono,  proficiscitur.  Haec  vero  omnia  exercita¬ 
tione  conciliari,  nullus  sane  dubitat.  Animi  autem  recreatio,  qua, 
qui  diu  in  profunda  rerum  contemplationibus  avocantur,  nulla  ra¬ 
tione  utilius,  quam  his  ipsis  exercitationibus  procuratur,  quod  quo¬ 
tidiana  comprobat  experientia ;  si  quidem  ita  nos  iis  restitutos  re- 
ereatosque  esse  sentiamus,  ut  inde  ad  majorem  coporis  animique 
vigorem  brevi  redeamus  ae  novam  firmioremque  ad  studia  perci¬ 
piamus  habilitatem. 

Sesquior  sexus,  aetate  adolescente  florens,  haud  pauciores  ab  exer- 


(i)  Mihi  vero  et  qai  ambitionis  aut  cujusvis  cupidatts  gratia,  negotiis 
impeditam  vitam  delegerunt ,  quo  minus  corpori  curando  vacare  queunt,  ii  quo¬ 
que  servire  ultro  dominis  et  quidem  pessimis ,  videntur.  Ga).  de  san.  tueud. 
lib.  2,  ch.  i.  .c  :  v  'ia!  i 

citatione  fructus  legit.  Dum  enim  intra  pubertatis  terminum  ,  sanguis 
muliebris  abundat  ac  vasa  uterina  distendit ,  sapienter  admodum 
eatamaeniorum  fluxus,  a  natura,  ad  avertendos  plethorse  tristes 
saepe  effectus,  est  inditus.  Ast  a  quiete ,  quam  mulieres  vel  oh  volup¬ 
tatem  ,  vel  ob  modestiam  affectant,  deficiente,  qui  sanguinem  im¬ 
pellit,  motu  musculari ,  solemnis  ista  fluxio  vel  emanet,  vel  ordinem 
haud  servat,  eo  magis  quod,  ob  mollitiem  tum  potum  negligunt  , 
tum  intemperantia,  sibi  sanguinis  pituitam  undique  accersunt,  quare 
consultum  est  easdem  ad  labores  sexui  decoros  excitari ,  ut  talia 
eorum  corpora  evadant,  qualia  tum  ad  generationis  negotium,  tum 
ad  partum  suo  tempore  feliciter  expediendum  ,  tum  ad  bonam  cons¬ 
titutionem  soboli  ingerendam  ,  esse  debent.  Quantum  alacrium  , 
quaejexercitationem  frequenter  obeunt ,  fceminarum sanitas  discrepet, 
abearum  quo*  motiones  corporis  subterfugiunt ,  anxia  vita,  quamque 
illarum  valetudo  sit  vegetior  atque  constantior,  ocularis  inspectio 
quotidie  docet  (i).  Virginibus  ergb  prudens  ac  compositus  exerci¬ 
tiorum  usus  injungendus  est,  quod  vel  ambulatione,  vectione,  immo 
decenti  saltatione  et  cantatione,  commode  potest  fieri ;  baec  enim 
cantatio,  ut  infra  docebo,  mirum  est,  quam  apta  sit  corporis  exer¬ 
citatio,  si  quidem  ejus  beneficio,  pulmonum  vim  et  actionem  fre¬ 
quentius  experitur  sanguis  ,  quare  duplicem  eae  inde  nanciscuntur 
usum ,  cum  et  corpus  exerceatur  et  recreatur  animus.  Immodicascon- 
tra  exercitationes,  citatiores  etiam  saltationes,  quantum  possunt, 
fugiant  ,  tempore  imprimis  quo  catamaenia  fluunt,  quorum  proflu¬ 
vium  si  repente  supprimitur,  in  gravissimos pertinacissimosque  mor¬ 
bos  incidere  oossunt.  Gravidas,  prae  caeteris  infirmas,  quales  ple¬ 
rumque  faeminae  urbanae  sunt,  a  similibus  exercitationibus  ,  primis 
praesertim  mensibus  praecavere  opponet,  ne  alteretur  faetus ,  abor- 


f  £i';r  ;•  ,u>  aivsi  '.<»  aeoilic  t  ,  i.  p  n  6v  t  in;  ( 

(x)  f  Geminarum  paucissimae  ab  omui  horum  affectuum  specie,  prorsus  11- 
ibeiae  sunt,  si  istas  excipias  quse  laboribus  adsuet®  duram  Vitam  tolerant; 
ait  oydbenamius,  de  byst.  afF.  diss. 

tusque  inde,  quod  haud  raro  evenire  docemur  ,  excitetur,  (i)  Eis 
tamen  auctor  est  HojJ mannus ,  (2)  ut  aliquid  adhibeatur  motionis, 
quae  ultimis  sane  mensibus  frequenter  et  moderate  instituta,  nun¬ 
quam  non  est  proficua  (3).  Cum  enim  ex  supradictis  appareat  ex¬ 
terno  corporis  motu  ,  motus  sanguinis  progressivos  vitales  promoveri , 
humores  fieri  fluxiliores,  superfluos  vero  per  traspirationem  auctam 
excludi ,  cumque  obstructi  tubuli  reserentur  indeque  et  facilior  par¬ 
tus,  et  felicior  valetudinis  in  puerperio  fiat  status,  eapropter  deam 
bulationes  ,  blandaeque  saltationes  a  multis  tunc  necessariae  habentur. 
Quippe  fseminas,  quae  labor.oso  motu  vitam  sustentant,  semper  fere 
feliciuset  partum  et  puerperii  tempus  ,  prae  eis  quae  vitae  sedentariae, 
nimis  deditae  sunt,  peragere  in  vulgus  nota  sont  exempla. 

Hactenus  egimus  de  iis  quas  subjectorum  differentia  requirit, 
cautelis,  nunc  quasdam  paucis  exequi  liceat ,  exercitationis  species, 
quas  cum  in  usu  sint  frequentiori  ,  necnon  maximae  utilitatis  ,  haud 
immerito  recensendas  esse  ducimus. 

Occurrit  nobis  primum  ambulatio  saluberrima  procul  dubio  exer¬ 
citationum  omniumque  commodissima  ac  mitissima  species,  omni 
aetati ,  naturae,  sexui,  aptissima.  Constat  enim  ea^ex  crurum  motu  et 
quiete:  iliique  inserviunt  variae  membrorum  inferiorum  partes,  ac 
ide6  corpori  salubriter  exercendo  maxime  congruit,  cum  hae  mo¬ 
veri 'partes,  sine  totius  corporis  agitatione  ,  nequeant  :  hujus  igitur 
beneficio,  musculi,  sua  invicem  officia  alternant  ,  actionis  equili- 
brium  servatur,  corpus  totum  leniter  ,  idque  juxffi  arbitrium  nos¬ 
trum  commovetur;  quinimmo  inde,  supr&  enumerata  omnia  com¬ 
modorum  genera  sperare  possumus.  Jam  olim  eam  ad  artem  gym- 
maticam  relatam  fuisse  apud  Hyeronimum  Mercurialem ,  saepe 
vero  etiam  post  graviores  vel  impetuosiores  evacuationes,  vomitus 


(1)  Saltationem  ,  ipse  etiam  Hippocrates 
naorh.  mu),  lib.  1  ,  seet.  2. 

(2)  Viri.  Med.  rat.  syst.  tom.  1,  sect.  34. 

(3)  V id»  Tourtelle ,  byg.  tom.  »  ,  p.  343. 

imprimis,  Felicem  in  usum  positam,  apud  Galenum  (i)  legimus, 
quod  ea  mediante,  artus  ad  pristinum  robur  leniori  motu  perdu¬ 
cebantur.  Convenit  autem  stomachi  morbis,  alvique  obstructionibus 
praecavet,  hinc  sane  litteratis  viris  maxime  commendanda  ambu¬ 
latio.  Quibus  vero  celerior  aut  tardior  eligenda,  vel  etiam  exfplauo 
vitanda,  ipsa  cuique  corporis  sui  naturaequet  ratio  aut  imbecillitas 
dictitabit. 

Sequitur  saltatio,  quae  parum  ab  ambulatione  differt,  cujusque 
ars  antiquissima  est  et  k  variis  olim  gentibus  in  Deorum  adornata 
cultum;  non  enim  corpori  solo  ,  sed  et  animse  suavissimum  affert 
oblectamentum;  quippe  gratos  motus,  amicorum  societatem,  dul- 
cesque  musicae  concentus  conjonetos  habeat.  Quadrat  insuper  in 
utrumque  sexum,  illud  exercieii  genus  corpusque  aequali  motu  et 
ad  cujusvis  vires  accomodato  ,  agitat,  mentem  exhilarat,  vividum 
conciliat  calorem  ,  reliquumque  corporis  habitum  ,  ad  decentem  et 
concinnam  format  speciem.  Probe  tamen  observes,  velim,  sermo¬ 
nem  mihi  esse  de  moderata  saltatione,  quae  absque  vivida  motione 
peragitur,  nullatenus  vero  de  ea  quae  honestatis  transilit  fines, 
circulatoribusque  potiusquam  hominibus  liberali  ingenio  natis  con¬ 
venit.  '  -V 

Nonnulla  equitationis  commoda  eruere  ,  nunc  operae  pretium  erit. 
Ista  chronicis  potissimum  malis  avertendis  dicata  exercitatio  ,  prae- 
omnibus  aliis  ,  quibus  gaudemus  corporis  exercitiis  ,  quamdam 
sibi  postulat  praerogativam.  Non  vero  unius  ejusdemque  generis  est: 
alia  est  gradaria,  alia  succussans  ,  alia  currens.  Hac  cum  nihil  sit 
insalubrius,  illas  deprehendes  saluberrimas.  Dum  enim  trunci  ejus- 
qne  partium  juvant  agitationem,  ex  omnium  Fere  consensu,  sto¬ 
macho  eae  conducunt ,  ventriculi  et  intestinorum  calorem  accendunt  , 
succos  minuunt  luxuriantes  ,  humorum  concoctionem  adjuvant, 
giandularum  obstructiones  depellunt,  spiritus  corroborant,  caput, 
runcum,  artusque  dirigunt,  spinarnque  rectam  postulant  sustinere. 


(i)  De  san.  tuem.  lib.  3,  ch.  %  ,  p.  94  et  seg; 


Sunt  ese,  quia  aequali  nisu  omnes  partes  tangunt,  citr&  ullum  vi¬ 
rium  decrementum  ac  lassitudinem  ,  universo  corpori  nostro  profi¬ 
cuae ,  aequaliter  imprimis  perspirationem  ciendo ;  unde  vivido  colore 
suffimditnr  vultus,  animus  nova  qnasi  alacritate  exsurgit,  ipseque 
acuitur  appetitus.  Neqne  defuerunt  magni  nominis  medici  qui,  in 
quibusdam  constitutionibus  cachecticis,  hypocondriacis  ,  diuturna 
colica  laborantibus,  quartanariis  atque  phthisicis  ,  medicinae  instar, 
equitationem  commendarunt,  inter  quos  Sydenhcimium ,  Hojfman- 
num ,  Baglivium ,  necnon  hujus  scholae  professorem  Pmel ,  nomi¬ 
nasse  sufficiat. 

Superest  denique  ut  pauca  addamus  de  clard  lectione  ac  cantu , 
peculiaribus  quibusdam  motus  corporis  speciebus  ,  deque  earum 
exponamus  sulubritate.  Qui  ob  membrorum  ,  praecipue  pedum, 
crurumve  imbecillitatem,  &  labore  et  motu  prohibentur,  iis  mirifice 
conducit  intensior  vocis  exercitatio.  Cum  enim  non  citra  crebriorem 
pulmonum  dilatationem  suscipitur,  calorem  corporis  adauget,  san¬ 
guinis  promovet  circulum  ,  humorumque  stagnationibus  occurrit. 
Quippe  dum  per  temporis  aliquot  intervalla*  vocis  clarae  continua¬ 
tur  prolatio,  respiratio  intenditur,  unde  sanguinis  fluxus  atque 
refluxus  majori  facto  per  pulmones  impetu,  ex  uno  ventriculo  in 
alterum  et  hoc  modo  per  universi  corporis  compagem  ,  celerius 
absolvitur.  Luculento  satis  hoc  ,  prae  aliis  oratores  testari  possunt 
testimonio,  qui  hieme  etiam  acerrima,  insignem  corporis  fervorem , 
ad  sudorem  usque,  sibi  asciscunt.  Nec  minore  pollet  utilitate  cantus , 
cujus  eadem  omnino  sunt  commoda.  Sesquiori  praesertim  ideo 
sexui,  propter  deses  suum  otiosumque  vitae  genus,  felicissimo  suc¬ 
cessu  aptatur  et  aptandus  est.  Inter  exercitia  imbecilli  stomacho 
convenientia ,  claram  quoque  commendat  lectionem  Celsus  noster. 
Interim  tamen,  non  minus  saepe  etiam  nocere  solet  hic  motus  sa¬ 
nitati,  qu&m  prodesse  ,  siquidem  non  modo  ad  inflammationes,  hae, 
mopthisin,a!iasque  haemorragias,  pthisin ,  asthma  etiam ,  idque  genus- 
alia  ma!a  ,  haud  raro  sparguntur  semina  :  verum  etiam  qui  apo¬ 
plexiae  propensi  sunt,  iis  clara  lectio,  omnisque  vocis  contentio  plane 

non  tuta  est,  liique  etiam,  prae  aliis,  sibi  caveant,  ne  immodicos 
cantus  tremulo  de  gutture  fundant.  Hinc  enim  sanguis  cieri  et  ma¬ 
jor  ejns  vis  in  caput  contrahi  solet,  quod  vel  tumidus  rubescensque 
vultus,  vel  eminentes  etiam  cantantium  oculi,  dilucide  satis  com¬ 
probare  possunt. 

Supersunt  sane  multae  aliae  exercitationum  species  ,  supersunt  et 
varii  ludi  quibus,  jubente  negotii  gerendi  aut  voluptatis  capiendae 
studio,  usi  sanitatem  summopere  tuemur  :  sed  immodice  excurreret 
ista  mea  dissertatio,  quaequidem  etiam  extra  propositi  fines  jam  forte 
evasit  ,  cum  generales  potius  exercitationis  effectus  eruere  et  ex¬ 
planare  snsceperim  ,  quam  cujuscunque  exercitationum  generis 
commoda  explorare  ac  demonstrare.  Veium  de  quibusdam  solum, 
ut  supra  monui ,  ob  praestantissimam  eorum  utilitatem  usumque 
frequentissimum ,  facillimum  ac  vere  quotidianum,  exercitiis  verba 
feci.  Ad  specialem,  amaenissimamque  thesis  partem  redeo,  eam  vide¬ 
licet,  quae  ad  exercitationem  proprie  pertinet. 

»  (  i  ).  Quemadmodum  autem  praetantissimum  quodvis  reme- 
»  dium  ,  magis  nocumento  est  quam  emolumento,  nisi  conve 
»  niens  ejus  usus  cum  prudentia,  debito  ordine  ac  regimine  ins- 
»  tituatur  »,  ita  et  hoc  habendum  de  motu  ,  qui  prodiverso  abusu, 
usuque  et  noxam  et  proesidium  sanitati  afferre  potest.  Jam  ergo 
peractis  illis  quam  subjectorum  diversitas  requirit  ,  regulis  ,  ad 
eas  quas  ipsius  instituendi  motus  ratio  postulat ,  transeo. 

Illas  equidem  hoc  tradam  ordine  ,  ut  primo  ea  quae  anteaquam 
exercitatio  suscipitur  ,  probe  ponderanda  ,  deinde  quee  in  ipso 
exercitiorum  usu  ,  animadvertenda  ,  post  modum  ,  quae  absolu¬ 
tis  iisdem  observanda  sunt ,  declarem.  Pi  'imum  Inter  momen¬ 
tum,  praeparationem,  tempus,  locum  ,  initiumque  refero.  Corpus 
fortiori  motu  exercendum ,  alvi  et  vesiece  inanitione  praeparari  op- 
portere  ,  gymnasticae  doctores  praecipiunt.  Est  in  rebus  minutis 
saepe  haud  leve  sanitatis  momentum  ,  quare  etiam  cur  vacua  esse 


(i)  Vid.  Hojfmannum  ,  loc.  cit. 

debeant  putrescentibus  rebus  commovenda  corpora  ,  quilibet  pros¬ 
picit ,  ne  scilicet  corpore  calefacto,  hinc  motu  humorum  aucto, 
excrementa  humidis  circulantibus  immisceantur,  aut  in  loca  minus 
opportuna  secedant.  De  anni  temporibus,  quid  decernendum  sit, 
quibus  exercitia  salubritatis  causa,  instituta  suscipi  debent,  et  quid 
de  aeris  temperatura  ,  inclementia  vel  opportunitate  intra  quam 
salubriter  corpora  exagitari  possint  ac  debeant,  ab  Hippocrate  (i), 
admodum  fuse  curioseque  eam  rem  pertractante ,  disci  poterit. 
Particulare  autem  illud  tempus  ,  quale  ad  exercitia  peragenda  eli¬ 
gendum  sit  ,  Sanctorius  (2)  ita  definit.  »  Tum  exercitium  est  sa- 
»  luberrimum  ,  quando  post  factam  primam  et  secundam  eoc- 
»  tionem ,  corpus  reducitur  bis  in  die  ante  cibum ,  ad  consuetum 
»  pondus  «.  Idem  praescribit  Celsus.(3)  dicens,  »  exercitatio  semper 
»»  antecedere  cibum  debet  «.  Cum  vero  tempore  matutino  ,  nec 
ventriculus  in  alimentis  concoquendis,  nec  viscera  in  coctione  per¬ 
ficienda  efficaciter  laborent  ,  nisi  forte  de  hesterna  caena  quid 
piam  supersit^  hinc  illud  tempus  exercitiis  aptissimum  judicatur* 
Neminem  latet,  cibis  pleno  ventriculo,  motiones  illas  quibus  cor¬ 
pus  valde  concutitur,  ea  ex  ratione  quod  coctionem  interturbent, 
et  succos  minus  elaboratos  ,  interiora  versus  propellant ,  omminb 
vitandas  esse ; leniores  contr&  motus,  obambulationes  molli  tardoque 
ingressu  confectas  ,  homines  a  pastu  plus  juvare  ,  quam  vehemen¬ 
tes  corporis  exagitationes.  At,  nec  jejuno  plane  et  esuriente  ventri¬ 
culo,  exercitia  suscipienda  esse  Hippocrates  monet:  ubi  fames >  la¬ 
borandum  non  est  (4).  In  seligendo  loco  exercitiis  salutis  causi 
susceptis  commodo  ,  non  parva  circumspectione  opus  est.  In  libero 
aere  eodemque  modestius  calente,  exerceri  satius  est,  quapropter 
equitatio  salubriori  vitae,  perquam  commoda  habetur,  utpote  eam- 


(1)  De  dioeta  ,  lib.  3  ,  sect.  3. 
(a)  Med.  stat,  sect.  5 ,  aph.  a3. 

(3)  De  re  med.  lib.  1  ,  ch.  a. 

(4)  Sect.  2,  aph.  16. 

pestri  et  innocuo  aeri  exponens  corpus,  quod  successibus  agitatum 
liberius  tunc  transpirat.  Aeris  autem  qub  major  est  puritas  (i)> 
gratior  serenitas  ,  temperies  aptior  ,  eo  prsestantior  habetur  salu¬ 
britas:  qua  in  re  vitam  campestrem  urbanoe  praeferendam  eo  magis 
esse  recte  putant  intelligentes ,  quo  plus  mutatur  aer  in  stationibus 
clausis  ,  inque  hominum  ,  una  statione  viventium  contubernio. 
Galenus  (2),  quando  de  tempore  et  loco  temperamentis  hominum 
accomodandis  disserit  ,  corporibus  ad  aliquam  intemperiem  de¬ 
clinantibus  ,  tempus  atque  locum  contraria  eligenda  esse  prodit  , 
quare  haud  raro  in  secessu  vitae  rusticae  ,  in  itineribus,  incolatu  mon¬ 
tano,  plus  auxilii  est  quam  in  prcestantissimorum  medicamentorum 
usu.  Vehemens  praeterea  corporis  exercitatio,  si  loco  ventis  impetu 
ose  agitato  suscipitur  ,  nocet,  atque  in  aestuoso  aere  ,  magis  quam 
in  frigido  ,  vitanda  est. 

In  ipso  exercitationis  usu  modum  ,  mensuram  et  durationem 
perpendere  opportet.  Modus,  quo  quis  ad  delectationem  est  aptior, 
salubritati  exercitationis  eo  existit  accomodatior  ,  inde  fit,  ut  quae 
exercitia  in  quibus  diu  nobisque  invitis  sumus,  noxia  evadant,  ea- 
demque  si  suavitatis  aliquid  habent,  haud  noceant,  sed  contra  ju¬ 
vent.  Illud  autem  oblectamentum,  quocum  exercitationem  conjunc¬ 
tissimam  esse  decet;  vel  a  rei ,  quae  exercitationi  inest,  jucunditate  , 
qualem  amicorum  consortium  affert,  vel  ab  animo  et  voluntate, 
qua  quis  inductus  ad  exercitationem  venit,  proficiscitur.  Efficitur  enim 
voluntate  hominis  ad  exercitia  proclivis,  maxime  juvenum ,  qni  in 
consiliis  suis  admodum  sunt  mutabiles,  ut  quis  a  suscepto  sanitatis 
causa  exercitio  ,  non  subito  desistat,  sed  ad  modestam  usque  defa¬ 
tigationem  in  ea  persistat  ;  quare  puellas  ad  serios  motus  haud 
quaquam  proclives,  ad  saltationes  et  choreas  ,  rugosae  frontis  ho¬ 
mines  ad  masculas  exercitationes  provocati  satius  est.  Quo  usque 
et  qua  virium  destinatione,  in  exercitiis  persistendum  sit ,  uno  im- 


(1)  \  id.  Hojfm.  diss.  sept.  san,  leges  exh. 
(aj  De  san,  tueod.  lib.  2  ,  ch.  .2. 

impetu  dici,  vel  cogitari  nequit ,  subjectorum  differentiis  attempe¬ 
randum  est  exercitium  ,  dum  aetas,  sexus,  ete.  Semper  aliud,  aliud- 
que suadent,  quod  antea  dictum  fuit ;  unumquemque  virium  suarum 
conscium  esse  decet ,  ut  motum  corporis  suae  constitutioni  conve¬ 
nientem  et  seligat  et  in  illo  ad  langorem  nec  tamen  ad  impotentiam 
usque  perduret.  Est  quidam  terminus  motui  corporeo  praefixus  , 
quem  definit  propria  uniuscujusque  sui  conscientia,  ut  in  suscepto 
exercitio  quis  persistat,  donec  finem  sibi  propositum  fuerit  adeptus , 
aut  levem  lassitudinem  ,  gratum  colorem  ,  humorumque  motum 
vegetum  persentiscat.  Quam  primum  vero  aliquid  mali  et  insoliti , 
in  corpore  deprehendit,  statim  ab  exercitio  desistat.  luteri m  et  ali¬ 
quid  tribuendum  consuetudini  qua  assuescimus  variis  in  se  nocen¬ 
tibus  rebus,  et  quae  praestantissimas  saepe  sanitatis  regulas  mutat, 
quare  etiam  fit  ,  ut  ex  motionum  minus  congruarum  et  perverso 
earum  aliquando  usu  ,  nullum  sanitatis  periculum  multis  oriatur. 
«  Assuetos  quotidianis  laboribus,  etiamsi  fuerint  debiles  aut  senes, 
h  non  assuetis  fortibus  ac  juvenibus  facilius  consuetos  labores  ferre  (i), 
«  Hippocrates  affirmat.  »  Quod  ita  etiam  est  cum  illis  quibus  exer¬ 
citii  quodpiam  genus ,  prae  alio  delectum  fuit,  diuque  continuatum, 

ut  illis  qui  equitaverint,  rure  vitam  egerint,  inter  obambulationes, 
vel  retinendum  vitae  genus  sit ,  vel  si  assuefaciendi  demum  sunt 
exercitationibus  a  priori  instituto  diserepantibus  ,  paulatim  deflec¬ 
tant,^)  «  Celsique  consilio  obtemperent;  neque  ex  nimio  labore 
«  subitum  otium  ,  neque  ex  nimio  otio  subitus  labor  sine 'gravi  noxa 
«  est.  »  Ergo  cum  quis  mutare  aliquid  volet,  paulatim  debebit 
assuescere. 

Superest  denique,  ut  ea  quae  ad  finem  perducto  corporis  exer¬ 
citio,  observanda  sunt,  expediam.  Quicumque  a  fortiori  musculorum 
actione  desistit,  noii  subito  quiescat,  sed  anteaquam  plenariae  quieti 
se  tradat,  in  aliqua  agitatione  perseveret,  cum  a  summo  motu  ad 


(1)  Sect.  2  ,  aph.  49. 

(2)  De  re  Med*  lib.  1 ,  ch,  3. 


(  io  ) 

perfectam  quietem  transitus  sit  periculi  plenus.  iEsluanti  corpori, 
neque  interne  ,  neque  externe  frigidi  quidpiam  accedat  ;  cibus, 
non  nisi  interposita  aliqua  mora,  capiatur.  Quod  si  indusia  mado¬ 
rem  spurcitiemque  insignem  contraxerint ,  eadem  puris  calidisque 
commutentur.  Lassitudini  quce  a  motu  superest,  quies,  humectantia, 
jucundarum  rerum  lectio ,  auditio,  scriptio,  et  nova  post  alimenta 
in  refectionem  accepta,  contracta  lassitudo,  auxiliantur.  «Sic  (i) 
Hippocrates  aphorismo  docet ;  in  omni  corporis  motu,  quum  incepe- 
«  rit  dolere,  quiescere  statim  lassitudinem  eximit.  »  Et  Galenus  (2) 
qui  tertium  tuendae  sanitatis  librum,  de  lassitudine  et  aliis  qui  exer¬ 
citationem  nonnunquam  insequuntur,  affectibus  contexuit,  in  eodem 
libro  docet,  «  lassitudinem  lassitudinis  remedium  esse,  in  iis  qui- 
«<  bus  ex  congestis  excrementis  lassitudines  fiunt,  ac  praecipue  ubi 
«  in  musculis  excrementa  haeserunt;  quietem  vero  illis  potius  con- 
«  ducere,  quae  tensionis  phlegmonisque  sensum  praebent.  »  Quod 
quando  edisserit,  id  nobis  innuere  videtur,  magnam  a  magno  labore 
lassitudinem,  nova,  quam  mitior  labor  facere  potest,  lassitudine 
profligandam  esse;  sicut,  exempli  gratia,  ei  qui  per  nives  ambu¬ 
lavit,  quod  saepe  lethale  est,  ut  quiescere  possit  haud  indulgCtis, 
sed  eum  ad  novas,  ambulationes  cogas  sensimque  reddas  illi  spiritus.. 
Humectantium  ad  lassitudinem  depellendam  efficaciam  pluribus 
celsu9  significat ,  idemque  exercitii  varietatem  lassitudini  prodesse 
ita  pronuntiat  :  «  Levat  lassitudinem  etiam  laboris  mutatio  ;  eum- 
«  que  quem  novum  genus  cujusdam  laboris  pressit ,  id  quod  in 
•<  consuetudine  est,  reficit.  »  Cujus  effati  ea  est  sententia,  ne  quis 
a  magno  motu  statim  ad  torporem  transire  velit,  ut  qui  equitavit, 
ante  quietem  ambulet,  qui  colluctatus  est,  anhelosus  ante  quietem, 
in  palestrA  exspalietur,  maxime  qui  profunde  meditati  sunt  ,  ut 
mollius  cogitent,  quodque,  pro  quiete  est,  jucundiora  legant. 


(1)  Sect.  2 ,  aph,  48. 

(2)  Ch,  8. 

HIPPOCRATIS  APHORISML 

I. 

Ubi  fames,  non  opportet  laborare.  Sect.  Aph.  i6. 


I  I. 

In  omni  corporis  motu,  cum  inceperit  dolere,  quiescere  statim 
lassitudinem  eximit.  Sect.  a ,  Aph.  48, 

I  I  I. 

Adsueti  consuetos  labores  ferre,  etiamsi  fuerint  debiles  aut  senes, 
non  adsuetis  fortibus  ac  juvenibus  facilius  ferunt.  Sect,  a  ,  Aph.  5o. 

I  V. 

Ex  multo  tempore  consueta,  etiamsi  deteriora  fuerint,  inconsuetis 
minus  molestare  solent.  Opportet  igitur  etiam  ad  inconsueta  trans¬ 
mutationem  facere,  Sect.  a,  Aph .  5 0. 

